4)

Lisatakse järgmine artikkel: „Artikkel 26b Kasvatamine Liikmesriigid võivad pärast iga üksikjuhtumi eraldi uurimist võtta meetmeid, mis piiravad või keelavad kõigi või teatavatekäesoleva direktiivi C osa või määruse (EÜ) nr 1829/2003 kohaselt lubatud teatavate GMOde, kultuuri või iseloomuliku tunnuse alusel kindlaks määratud GMO rühmade või kõikide GMOde kasvatamist kogu oma territooriumil või osal sellest, kaasa arvatud geneetiliselt muundatud seemnete ja taimede paljundusmaterjali sordid, mis on turule viidud seemnete ja taimede paljundusmaterjali turustamist käsitlevate liidu õigusaktide kohaselt, eeldusel, et: [ME 40] a) need meetmed põhinevad : i) muudel nõuetekohastel põhjendustel kui kahjuliku mõju hindamine tervisele ja keskkonnale, mis tuleneb seoses GMOde tahtlikust keskkonda viimisest või turuleviimisest tingitud kohaliku või piirkondliku keskkonnamõjuga, mis lisandub keskkonnamõjule, mida uuriti käesoleva direktiivi C osa alusel läbiviidud keskkonnamõju teadusliku hindamise käigus, või riskiohjamise põhjendustel. Nendeks põhjendusteks võivad olla: — umbrohu ja kahjurite pestitsiidiresistentsuse tekke vältimine; — geneetiliselt muundatud sordi invasiivsus või püsivus või ristumise võimalus kohalike kultuur- või looduslike taimedega; — GMOde kasvatamisega seotud põllumajandustavade muutustest tingitud kahjuliku mõju vältimine kohalikule keskkonnale; — selliste põllumajandustavade säilitamine ja arendamine, mis võimaldavad ühitada paremini tootmist ökosüsteemide jätkusuutlikkusega; — kohaliku bioloogilise mitmekesisuse, sealhulgas teatavate elupaikade ja ökosüsteemide või teatavate looduslike või maastiku eripära säilitamine; — andmete puudumine või ebapiisavus GMOde leviku võimalike kahjulike mõjude kohta liikmesriigi keskkonnale (sh bioloogilisele mitmekesisusele) kohalikul või piirkondlikul tasandil; ii) sotsiaalmajanduslike mõjudega seotud põhjendustel. Nendeks põhjendusteks võivad olla: — samaaegse viljelemise meetmete teostamatus või kulukus või samaaegse viljelemise meetmete rakendamise võimatus geograafiliste eritingimuste tõttu (nt väikesaared, mägipiirkonnad); — vajadus kaitsta põllumajandusliku tootmise mitmekesisust; — vajadus tagada seemnete puhtus; või iii) muudel põhjendustel, mis võivad hõlmata maakasutust, asulaplaneerimist või muid õiguspäraseid tegureid; [ME 41] aa) juhul kui need meetmed käsitlevad geneetiliselt muundatud kultuure, millele on liidu tasandil juba luba antud, tagavad liikmesriigid, et põllumajandustootjatel, kes asjaomaseid kultuure õigusaktidega kooskõlas kasvatasid, on piisavalt aega käimasoleva vegetatsiooniperioodi lõpetamiseks; [ME 17] ab) nende meetmete võtmisele eelneb alternatiive arvestav sõltumatu tasuvusanalüüs; [ME 42] ac) neid meetmeid on eelnevalt vähemalt 30 päeva jooksul üldsusega konsulteeritud; [ME 19] ning b) need meetmed on kooskõlas aluslepingutega , eelkõige proportsionaalsuse põhimõttega . [ME 20] Liikmesriikides asuvad piirkonnad võivad samadel tingimustel samuti võtta vastu meetmeid, mis piiravad või keelavad GMOde kasvatamist nende territooriumil. [ME 51] Liikmesriigid teevad kõik sellised meetmed kõigile asjaomastele tootjatele, sealhulgas taimekasvatajatele, avalikult teatavaks vähemalt kuus kuud enne kasvuperioodi algust. Juhul kui asjaomase GMO kasvatamiseks on luba antud vähem kui kuus kuud enne kasvuperioodi algust, teevad liikmesriigid need meetmed avalikult teatavaks vahetult pärast meetmete vastuvõtmist. [ME 43] Liikmesriigid võtvad need meetmed vastu kuni viieks aastaks ja vaatavad need läbi, kui GMO luba uuendatakse. [ME 22] Erandina direktiivist 98/34/EÜ tuleks põhjendatud meetmetest, mida liikmesriik kavatseb käesoleva artikli alusel võtta, teatada teavitamise eesmärgil komisjonile ja teistele liikmesriikidele hiljemalt üks kuu enne nende võtmist.” [ME 23]